ליוסטוס פראנץ שני בנים, כריסטופר טיינטון, עם הפסנתרנית קרול טיינטון, ויוסטוס קונסטנטין פראנץ, עם קסניה דוברובסקאיה.
רפרטואר.
פראנץ מנגן בעיקר מוזיקה מן התקופה הקלאסית והרומנטית, בעיקר מיצירות מוצרט. הוא מרבה לנגן בשני פסנתרים או בארבע ידיים עם כריסטוף אשנבאך. בין השאר הופיע בנגינת הקונצ'רטו של מוצרט לשלושה פסנתרים עם אשנבאך ועם קאראיין, שניצח מן הפסנתר השלישי.
בעלי חיים אוכלי אדם
בעלי חיים אוכלי אדם הם בעלי חיים שתוקפים והורגים בני אדם לשם שימוש בתור מזון. בכך הם מתייחדים מבעלי חיים רבים אחרים, שעלולים לתקוף בני אדם אך לא במטרה לאוכלם, למרות היותם בעלי חיים טורפים.
התנינאים הם מבעלי החיים הידועים ביותר שתוקפים וטורפים בני אדם. אף על פי שתנין היאור הורג יותר בני אדם מתנין הים כל שנה, תנין הים נחשב כבעל חיים קטלני יותר ומסוכן יותר לאדם. על-פי ספר השיאים של גינס משנת 2006, הטבח המתועד הגדול ביותר שבעלי חיים ביצעו בבני אדם, קרה ב-19 בפברואר 1945 בקרב על האי רמארי , בו חטיבה יפנית שהייתה מוצבת באי ראמרי בבורמה (כיום מיאנמר) הותקפה על ידי חיל הים הבריטי ונאלצה לסגת. הדרך היחידה לסגת הייתה חציית 16 ק"מ של ביצות מנגרובים ששרצו אלפי תניני ים. מתוך כ-1,000 חיילים נשארו רק 20 בחיים, השאר נהרגו על ידי תניני הים.
במקומות רבים נהוג לתפוס או אף להרוג את בעל החיים הטורף לאחר מקרה של תקיפה, כדי למנוע הישנות מקרים כאלה בעתיד.
הטורפים השכיחים ביותר.
יונקים.
חתוליים.
משפחת החתוליים מלאה בטורפים קטלניים ביותר המותאמים לציד בחשיכה ולהתמודדות עם טרף גדול. על כן פעמים רבות במהלך ההיסטוריה התרחש טרף של בני אדם על ידי בעלי חיים ממשפחת החתוליים.
כלבים.
הכלביים ברובם לא יתקפו בני אדם. רק 2 מינים יכולים לתקוף אנשים למאכל: הזאב והקויוט. גם כלבים מבויתים יכולים לטרוף אנשים חלשים.
דובים.
הדובים הם לא טורפי אדם טבעיים, לבד מהדוב הלבן שיצוד בני אדם כדי לאוכלם. עם זאת, דובים עלולים לתקוף כאשר הם מגוננים על גוריהם או כשהם בדרכם למצוא מזון. לאחר שהם תוקפים והורגים ייתכן שהם יאכלו את ההרוגים. חלק מהדובים, בעיקר המינים האסייתים (דוב שחור אסייתי ודוב שפתני) הם לא צפויים מטבעם, מה שעלול להיות קטלני עבור בני אדם.
צבועים.
הצבועיים הם אוכלי נבלות ולא נוטים לצוד ביום. לעיתים כשהם בלהקות גדולות הם ינסו לצוד ילדים או אנשים חלשים. המינים שתועדו בציד הם צבוע נקוד וצבוע מפוספס, הראשון בשכיחות גבוהה יותר.
כלבי ים.
המין כלב ים נמרי, טורף העל של אנטארקטיקה, תוקף לפעמים גם בני אדם, על החוף או במים, האחרון שבהם הסתיים במותה של ביולוגית מהמרכז הבריטי לחקר אנטארקטיקה, בעת שצללה בעומק של כ-61 מטרים. עם זאת רק לעיתים רחוקות הוא גם ניזון מבשר האדם.
זוחלים.
תנינאים.
אלו הטורפים התוקפניים והקטלניים ביותר לבני אדם. התנין רואה באדם טרף חלש, ומחכה שיגיע לשפת המים. לעיתים הם גם תוקפים מסיגי גבול. המין התוקפני והקטלני ביותר הוא תנין היאור, למרות שתנין הים גדול ואגרסיבי ממנו. טורפים נוספים שכיחים פחות הם תנין הביצות, תנין אמריקני ואליגטור אמריקני.
תניני היאור תוקפים מדי שנה באפריקה בין 275 ל-745 בני אדם וכ-63% מהתקיפות מסתיימות במוות, כך שבממוצע כ-300 בני אדם נהרגים כל שנה בידי תניני יאור. התנין גוסטב, תנין יאור זקן באורך של למעלה מ-6 מטרים, התפרסם עקב אגדה לפיה טרף 300 בני אדם. באוסטרליה ודרום-מזרח אסיה תנין הים אחראי לכמה עשרות תקיפות בשנה, מהן כמחצית מסתיימות במוות. הסיבה למיעוט התקיפות הוא שהתושבים המקומיים יודעים להיזהר מתנין הים ולשמור מרחק בטוח ממנו, בין השאר בזכות קיומן של תשתיות מים מוסדרות (בניגוד למצב בחלקים נרחבים באפריקה, בה התושבים חולקים את מקורות המים עם תנינים). תנין הים נחשב לאחראי לטריפת מעל 500 מתוך 1,000 חיילים בגדוד יפני בטבח באי רמרי אך כנראה שהסיפור מוגזם. רוב החיילים כנראה שמתו מסיבות אחרות, אף שנאכלו לאחר מותם בידי התנינים.
נחשים.
נחשי ענק יכולים לטרוף ילדים קטנים ויכולים אף לצוד ולהרוג אדם בוגר וגדול גוף בכוונת תחילה ואף לבלוע אותו. המינים המסוכנים ביותר הם פיתון סלעים אפריקני, אנקונדה כהה, פיתון מרושת שבמקרה אחד בלע בשלמותה אישה אינדונזית, ופיתון בורמזי, אשר הרג ובלע גבר בוגר באינדונזיה.
לטאות.
מכל הלטאות בעולם רק אחת מסוגלת לטרוף אנשים – כוח ענק (הנקרא גם דרקון קומודו) מאינדונזיה. הלטאה איטית וניזונה מטרף אחר בדרך כלל. אומתו 6 מקרים של אכילת בני אדם על ידי הכוח.
כרישים.
הדגים העיקריים שיתקפו אנשים הם הכרישים. בניגוד לאמונה הרווחת, רוב הכרישים נמנעים מקרבה לבני אדם. עם זאת, המינים הגדולים עלולים לתקוף גם ללא התגרות וגם זה קורה לעיתים נדירות. ארבעת המינים הקטלניים ביותר הם עמלץ לבן, כריש טיגריסי, כריש שורי, עמלץ כחול וכן כריש ארך-גף, שנודע כטורף ניצולי ספינות בשתי מלחמות העולם.
מספר חופים בעולם אסורים בשחייה בשל סכנת כרישים. החוף הקטלני ביותר הוא "חוף ניו סמירנה בפלורידה" , שם בשנת 2008 נשבר שיא עם 24 תקיפות כרישים בשנה אחת.
דגים אחרים.
דגים נוספים הנודעים כטורפי אדם כוללים שפמנונאים ענקיים כמו שפמנון תניני ענק, אשר כנראה צד אנשים בנהר קורי בנפאל. להקות דגי פיראניה מנהר האמזונאס עלולה לתקוף אנשים, אך טריפת אנשים ידועה רק במקרה מאומת אחד.
סשה אוגננובסקי
סשה אוגננובסקי (נולד ב-3 באפריל 1979) הוא כדורגלן עבר אוסטרלי-מקדוני ששיחק בעמדת הבלם. כיום מאמן את דאנדנונג סיטי.
קריירת מועדונים.
אוגננובסקי התחיל את הקריירה שלו בפרסטון ליונס בה שיחק עד שנת , בשנה זו עבר למלבורן קניית'ס. בשנת יצא לאירופה כאשר חתם בפנצ'יאקי היוונית, ולאחר מכן עם בריסביין רואר. בפברואר חתם באדלייד יונייטד. ב-22 בנובמבר 2008 הבקיע את שער הבכורה שלו באדלייד.
ב-13 בינואר 2009 נחתם הסכם לפיו אוגננובסקי יצטרף לסאנגנם הדרום קוריאנית. בשנת הפך לקפטן המועדון וזכה עמו בליגת האלופות האסיאתית. בשנת נבחר לכדורגלן השנה באסיה. ב-7 ביולי 2012 חתם באום סלאל הקטרית. ב-21 באוקטובר 2012 הוא ערך את הופעת הבכורה שלו במועדון בתיקו 1-1 נגד אל-קראייטיאת. ב-4 בפברואר 2014 חזר לאוסטרליה וחתם בסידני.
קריירה בינלאומית.
אוגננובסקי שאף לשחק עבור נבחרת אוסטרליה. לאחר שלא זומן לסגל הנבחרת האוסטרלית, הוא נענה לזימון של נבחרת מקדוניה, אך בעקבות בעיות עם פיפ"א הוא לא היה יכול לייצג את מקדוניה. בשנת זכה לזימון ראשון לנבחרת אוסטרליה לקראת משחק ידידות נגד , ואף נכלל בסגל הנבחרת לקראת אליפות אסיה 2011. בחצי גמר המפעל הבקיע את שער הבכורה שלו בנבחרת בניצחון 0–6 נגד .
אראוס הראשון
אראוס הראשון (ביוונית: Αρεύς Α) היה אחד מהנמרצים והבולטים שבמלכי ספרטה. שלט בין 309 לפנה"ס ל-265 לפנה"ס.
משפחתו.
אראוס היה בנו של אקרוטאטוס הראשון, בנו של קלאומנס השני מהשושלת האגידית. אקרוטאטוס נהרג עוד לפני קלאומנס. וקלאומנס עצמו מת בשנת 309 לפנה"ס. היורש המועדף היה קלאונימוס דודו של אראוס ובנו השני של קלאומנס. אולם הגרוסיה בחר באראוס, בתמיכת מצרים שקיוותה שתוכל לנצל את אראוס לצורך מלחמתה במוקדון.
מאבקו נגד אנטיגונוס.
לאחר מותו של דמטריוס פוליורקטס פרצה במוקדון מלחמה בין בנו אנטיגונוס גונאטס, לבין הנסיך המצרי תלמי קראונוס. ספרטה ראתה בכך שעה נוחה להשיב לעצמה את עוצמתה המדינית שאבדה לה לפני שנים רבות בקרב לאוקטרה. אראוס הכריז על הקמת ליגה פלופונסית אנטי מוקדונית חדשה. מעט ערים הצטרפו אל הליגה, אולם ערים רבות התמרדו נגד הכובש המוקדוני. אראוס ניסה לכבוש את קורינתוס, אולם זו הייתה נתונה תחת שלטון נאמני אנטיגונוס. לכן פנה מערבה וניסה להגיע אל פאטראי ומשם לחצות את המיצר הקורינתי צפונה. אולם לאחר מכן החליט לתקוף את אטוליה, הוא הוכה קשות, ובשנה הבאה כאשר ניסה לגייס שוב את בעלי בריתו למלחמה סירבו הללו. "כי חשבו שהוא ביקש לעצמו שליטה ולא חירות ליוון."
המאבק נגד פירוס.
בשנת 273 לפנה"ס היה שקוע פירוס מלך אפירוס במלחמה נגד מוקדון. אולם הוא החליט שיהיה קל יותר להביס את המוקדונים אם ישחרר את יוון מעולם. קלאונימוס לא השלים אם כך שלא בחרו אותו למלך, ופנה אל פירוס בבקשת עזרה. הוא הצליח להתחבב על פירוס, שהסכים לסייע לו לקבל את הכס בספרטה. פירוס פלש ליוון בראש צבא גדול, בתחילה קיבלו אותו הערים בשמחה ובחשש כי חשבו שבא לשחרר אותן אולם חששו מפניו. אולם בהדרגה התברר יעדו האמיתי, ספרטה. אותו זמן אראוס היה בכרתים וסייע שם לעיר גורטין נגד קנוסוס. בספרטה הרוחות סערו והיו שהציעו להבריח את הנשים מחוץ לעיר. תוכנית זו נתקלה בהתנגדות שכן לא ייתכן שהנשים יחיו בעוד ספרטה תיפול. הנשים והגברים יחד עמלו לחפור תעלה נגד פילי הקרב של פירוס. במשך יומיים הצליחו התושבים לעמוד נגדו, ולאחר מכן שלח אנטיגונוס גיס שכירים שלו תחת פיקודו של אמינאס איש פוקיס לעזרת העיר. ואראוס חזר מכרתים עם 2,000 חיילים.
מצבו של פירוס היה בכי רע. הוא בזז את שדותיה של ספרטה, ומשם פנה לארגוס בתקווה להשתלט עליה. הספרטנים והמוקדונים הטרידו אותו לאורך כל הדרך, ובהמשך אף הרגו את בנו פטולומיאוס. בארגוס נהרג פירוס עצמו.
הגדלת כוחה של ספרטה.